15. ΠΡΟΕΔΡΙΚΟΝ ΔΙΑΤΑΓΜΑ υπ’ αριθ. 801 της 6/22 Νοεμ.1975(ΦΕΚ Α΄ 262) (Διορθ. Ημαρτ. εν (ΦΕΚ Α΄ 93 της 21  Απρ. 1976). Περί Ιδρύσεως Κλινικής, Εργαστηρίου και συστάσεως θέσεων Βοηθητικού διδακτικού προσωπικού παρά τη τακτική έδρα Β΄ Παιδιατρικής Κλινικής της Ιατρικής Σχολής το Πανεπιστημίου Αθηνών.  Έχοντες υπ’ όψει: 1)Τας διατάξεις των άρθρων α) 9 (παρ. 2) του Ν. 5343/1932 «περί οργανισμού του Πανεπιστημίου Αθηνών», ως αντικατεστάθη δι του άρθρου πρώτου του Α.Ν. 1430/1938, β) 31 (παρ. 3 και 4) του Ν.Δ. 3974/1959 «περί τροποποιήσεως και συμπληρώσεως των περί των Ανωτάτων Εκπαιδευτικών Ιδρυμάτων ισχυουσών διατάξεων», γ) 1 (παρ.2) του Α.Ν. 553/1968 «περί του βοηθητικού διδακτικού προσωπικού των Ανωτάτων Εκπαιδευτικών Ιδρυμάτων» δ) 2, 3 και 5 του Ν.Δ. 216/1974 «περί συστάσεως Υπουργείου Προεδρίας Κυβερνήσεως», 2)την πρότασιν της Ιατρικής  Σχολής (συνεδρίαι 5.3.1974 και 14.1.1975) της Συγκλήτου (συνεδρίαι 11.6.1974 και 15.4.1975) και την γνώμην του Οικονομικού Συμβουλίου (συνεδρία 4.4.1975) του Πανεπιστημίου Αθηνών και 3)την υπ’ αριθ. 684/1975 γνωμοδότησιν του Συμβουλίου της Επικρατείας, προτάσει των Ημετέρων Υπουργών, Προεδρίας Κυβερνήσεως, Οικονομικών και Εθνικής Παιδείας και Θρησκευμάτων, αποφασίζομεν: Άρθρον 1 1.Ιδρύονται παρά τη τακτική έδρα Β΄ Παιδιατρικής της Ιατρικής Σχολής του Πανεπιστημίου Αθηνών ομώνυμος Κλινική, ως και ομώνυμον Εργαστήριον. 2.Συνιστώνται παρά τη δια της παραγράφου 1 του παρόντος ιδρυομένη Κλινική και τω ομωνύμω Εργαστηρίω αι κάτωθι θέσεις βοηθητικού διδακτικού Προσωπικού. Δύο (2) θέσεις Επιμελητών Τέσσαρες (4) θέσεις Βοηθών Δύο (2) θέσεις Παρασκευαστών Άρθρον 2 Συνιστώνται παρά τη τακτική έδρα Β΄ Παιδιατρικής της Ιατρικής Σχολής του Πανεπιστημίου Αθηνών αι κάτωθι θέσεις βοηθητικού διδακτικού Προσωπικού. Μία (1) θέσις Επιμελητού Δύο(2) θέσεις Βοηθών Εις τον επί της Εθνικής Παιδείας και Θρησκευμάτων Υπουργόν, ανατίθεμεν την δημοσίευσιν και εκτέλεσιν του παρόντος Προεδρικού Διατάγματος. 